
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας διακατεχόμενης δασικής έκτασης χιλίων 
οκτακόσιων τεσσάρων (1804) τ.μ. στη θέση Νεραντζιές περιφέ¬ 
ρειας Δήμου Αιδηψού Ν. Εύβοιας. 1 

Καθορισμός των ορίων του αιγιαλού και δημιουργία ζώνης παραλίας 
στη θέση οικισμός Μαγνησίας. 2 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στον Πει¬ 
ραιά στην Ακτή Μιαούλη και επί των οδών Ακτή Μιοιούλη και 
ΣΚουζέ αρ. 2, φερόμενο ως ιδιοκτησία «Γ.Π. Καλλιμανόπουλου 
-ΤΓβΐΙε Είκΐ ΤΓβΠδρΟΓΐ ΙπΟ. - ΤΓΕίΙβ Μ8Π8§€Π16ηΙ 8βΓνίθ68 5.Α.» 

και καθορισμός ειδικών όρων και περιορισμών δόμησης.3 

Χαρακτηρισμός ως διατηρητέου του κτιρίου που βρίσκεται στον 
οικισμό Γηρομερίου της επαρχίοις Φιλιατών του Ν. Θεσπρωτίας, 
φερόμενου ως ιδιοκτησίας θωμά Πασχόπουλου και καθορισμός 


ειδικών όρων και περιορισμών δόμησης. 4 

-■ΑηΑ'ΛΛϋΙΓΡΤΩΣΓίΓ- 

ΑΠΟΦΑΣΕΙΣ 

Αριθ. 923 (1) 


Κήρυξη ως οιναδασωτέοις διακατεχόμενης δασικής έκτασης χιλίων 
οκτακόσιων τεσσάρων (1804) τ.μ. στη θέση Νεραντζιές περιφέ¬ 
ρειας Δήμου Αιδηψού Ν. Εύβοιας. 

Ο ΔΙΕΥΘΥΝΤΗΣ ΔΑΣΩΝ Ν. ΕΥΒΟΙΑΣ 
’ Εχοντοις υπόψη: 

1. Τις δ/ξεις για διοικητική αποκέντρωση και τη 550/15.1.86 


απόφαση του Νομάρχου Εύβοιας «περί αναθέσεως αρμοδιοτήτων υπο¬ 
γραφής υπηρεσιακών εγγράφων». 

2. Τις δ/ξεις του άρθρου 117 παρ. 3 του Συντάγματος της Χώρας. 

3. Τις δ/ξεις του Ν. 998/79 «περί προστασίας Δασών και δασικών 
εκτάσεων της Χώρας και ειδικότερα: α) του άρθρου 41 παρ. 1, β) άρθρου 
38 παρ. 1. 

4. Τις δ/ξεις των δ/γων του Υπ. Γεωργίας: α) 160417/1180/8. 
7.80, β) 182447/3049/24.9.80. 

5. Την Ηα/1053/28.4.87 αναφορά του Δασαρχείου Ιστιαίας περί 
κηρύξεως ως αναδασωτέας της αναφερομένης δασικής έκτασης που 
αποψιλώθηκε παράνομα την 24.3.1987 από τον Ιωάννη Νικ. Γερονι- 
κολό κάτ. Αιδηψού, αποφασίζουμε: 

Κηρύσσουμε ως αναδασωτέα με σκοπό τη διατήρηση του χαρα¬ 
κτήρα του δάσους και την προστασία και ανάπτυξη της δασικής 
βλαστήσεως κ.λπ. τη διακατεχόμενη δασική έκταση των χιλίων οχτα¬ 
κοσιών τεσσάρων τ.μ. (1804), που βρίσκεται στη θέση Νεραντζιές 
περιφέρειας Δήμου Λ. Αιδηψού Ν. Εύβοιας και προσδιορίζονται από 
τα στοιχεία ΑΒΓ ΔΕΖΗΑ και με όρια: 

Ανατολικά: Με γυμνή έκταση και διακατεχόμενη δασική έκταση αείφυλ¬ 
λου. 

Δυτικά: Με διακατεχόμενη δασική έκταση αειφύλλου. 

Βόρεια: Με διακατεχόμενο δάσος χαλεπ. Πεύκης. 

Νότια: Με μονοπάτι και πέραν διακατεχόμενη δασική έκταση αει- 
φύλλλου, όπως φαίνεται στο συνημμένο τοπογρ. διάγραμμα που αποτε¬ 
λεί αναπόσπαστο μέρος της παρούσης απόφασης. 

Η απόφαση αυτήνα δημοσιευθεί στην Εφημερίδα της Κυβερνήσεως. 

Χαλκίδα, 11 Μαΐον 1987 

Ο Διευθυντής Δασών κ.α.α. 

ΗΛΙΑΣ ΚΑΠΡΑΛΟΣ 

Αριθ. ΝΠ 57 (2) 

Καθορισμός των ορίων του αιγιαλού και δημιουργία ζώνης παραλίας 
στη θέση οικισμός ΜΙΚΡΟ Κοιν. Λαύκου του Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
' Εχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) 
του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της Ο. 208/181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την από 22.11.1985 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή οικισμός 
ΜΙΚΡΟ Κοιν. Λαύκου Μαγνησίας και το από Ιούνιο 1982 με κλίμακα 
1:500 τοπογραφικό διάγραμμα της Ε. Στεργίου τοπογράφου - μηχανι¬ 
κού του Υπουργείου Οικονομικών, που θεωρήθηκε την 9.7.1982 από 
τη Διεύθυνση Τεχνικών Υπηρεσιών της Νομαρχίας Μαγνησίας και 
συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που 
διατυπώθηκε στο αρ. Φ. 187.2/487/86/.11.86 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β.Δ/τος «περί εξαιρέσεως από 
της κατά το άρθρο 1 παράγραφος 1 του Ν. 3200/1955 αρμοδιότητος 
των Νομαρχών, αντικειμένων τινών αρμοδιότητος του Υπουργού Οικο¬ 
νομικών», του Β.Δ. 704/1970 και του άρθρου 1, παράγραφος 5 του 
Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

Επικυρώνουμε την από 22.11.1985 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, 
καθώς και το από Ιούνιο 1982 τοπογραφικό διάγραμμα, που την 
συνοδεύει, το οποίο συντάχθηκε από τον Ε. Στεργίου, Τοπογ. Μηχα¬ 
νικό, με κλίμακα 1:500 και θεωρήθηκε την 9.7.1982 από την Διεύ¬ 
θυνση Τεχνικών Υπηρεσιών του Υπουργείου Οικονομικών, επί του 
οποίου η πιο πάνω Επιτροπή, με κόκκινη γραμμή καθόρισε τα όρια 
του αιγιαλού, στη θέση οικισμός ΜΙΚΡΟ, Κοιν. Λαύκου Νομού Μαγνη¬ 
σίας, και με κίτρινη γραμμή τα όρια της παραλίας στην ίδια θέση. 

2. Η απόφαση αυτή μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

Βόλος, 13 Μαίου 1986 
Ο Νομάρχης 

ΕΥΡΙΠΙΔΗΣ ΚΑΦΑΝΤΑΡΗΣ 


ΕΚΘΕΣΗ ΤΗΣ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 
ΚΑΙ ΘΕΣΕΩΝ ΑΜΜΟΛΗΨΙΑΣ 
(άρθρο 74 του Π.Δ. 636/77, όπως αναμορφώθηκε με την αριθ. 

0.208/181/26.4.82 Κοινή Υπουργική Απόφαση ΦΕΚ 214/26.4.82 

τ.Β) 

Για τον καθορισμό, για πρώτη φορά, των ορίων του αιγιαλού και 
της παραλίας στην περιοχή. Νομού Μαγνησίας. 

Στο Βόλο σήμερα την 22.11.85 οι παρακάτω υπογεγραμμένοι: 

1) Παπαναστασίου Βασίλειος Οικ/κός' Εφορος Β Βόλου ως Πρόεδρος. 

2) Καλαμπαλίκης Ευάγγ. Υπολιμενάρχης Βόλου, ως Μέλος και 

3) Δογκάκης Νικόλαος, Δ/ντής Τεχν. Υπηρεσιών Ν. Μαγνησίας ως Μέ¬ 
λος, 

αποτελούντες την Επιτροπή της παρ. 9 του άρθρου 1 του Κεφ. Β 
της 0.208/181/26.4.82 (ΦΕΚ 214/26.4.82 τ.Β) κοινής απόφασης 
των Υπουργών Προεδρίας Κυβερνήσεως. και Οικονομικών Αναμόρ¬ 
φωση Συλλογικών Οργάνων Γνωμοδοτικής και Αποφασιστικής Αρμο¬ 
διότητας του Υπουργείου Οικ/κών, συγκληθήσα με την αρ. Ν.Π. 
133/85 εντολή του Προέδρου αυτής, μεταβήκαμε επί τόπου στην 
προαναφερομένη περιοχή την 22.11.85 και αφού λάβαμε υπόψη: 

1) Την παραπάνω εντολή του Προέδρου, σχετικά με τον καθορισμό 
του αιγιαλού και της παραλίας στην παραπάνω περιοχή. 

2) Τις διατάξεις των άρθρων 1 μέχρι 7 του Α.Ν. 2344/40 
«περί αιγιαλού και παραλίας», όπως τροποποιήθηκαν και συμπλη¬ 
ρώθηκαν με τις διατάξεις α) του άρθρου 13 του Ν. 1078/80 και 
β) του άρθρου 23 του Ν. 1337/1983. 

3) Το από Ιουνίου 1982 τοπογραφικό και υψομετρικό διάγραμμα 
της παραπάνω περιοχής, με κλίμακα 1:500' του Διπλωματούχου 
Αγρονόμου - Τοπογράφου Μηχ/κού Ε. Στεργίου της Δ/νσεως Τεχν. 
Υπηρεσιών του Υπουργείου Οικονομικών που θεωρήθηκε απότον Προϊ¬ 
στάμενο Γρ. Ξηρογιάννη Τοπογρ. Μηχ/κό και τον Δ/ντή Τεχγ. Υπηρε¬ 
σιών Γ. Κόκκα Πολ. Μηχ/κό τη Δ.Τ.Υ. του αυτού Υπουργείου, όπως 
το άρθρο 20 του Ν. 719/77 ορίζει. 

4) Την αχηματισθείσα οιντίληψη από την επιτόπια μετάβαση, γ«* τ0 
πλάτος της βρεχομένης ζώνης της ξηρός και λοιπών συναφών στοιχείων 
ήτοι: 

α) το ομαλόν της περιοχής, β) το βάθος του θαλασσίου χώρου 
και το ανάπτυγμα πελάγους σε σχέσει με την έκταση και τη συχν 
τητα των ανέμων, αποφασίζουμε: 

1) Καθορίζουμε στο παραπάνω τοπογραφικό διάγραμμα: 

α) την οριογραμμή του αιγιαλού με ερυθρά- συνεχή πολυγωνική 
γραμμή 1, 2, 3, 4, 5, 6, 7, 8, 9, 10 και 11, της οποίας οι κορυφές 
εξασφαλίζονται με ορθογώνιες συντεταμγνες X και Ψ. 

β) την οριογραμμή της παραλίας, για την εξυπηρέτηση των σκοπών 
των άρθρων 6 & 7 του Α.Ν. 2344/1940 «περί αιγιαλού κο« παρα¬ 
λίας», με κίτρινη συνεχή πολυγωνική γραμμή Γ, 2 & ξ ■··· 
σταθερή απόσταση 10 μ. από την οριογραμμή ίου αιγιαλού. 

2) Αποφαινόμαστε ότι δεν υπάρχει παλαιός αιγιαλός. 

Η ΕΠΙΤΡΟΠΗ 
Ο ΠΡΟΕΔΡΟΣ 
(Υπογραφή) 

ΤΑ ΜΕΛΗ 
(Υπογραφές) 


Η "αποτύπωση εγινε ταχυμετριχά χαιά χόν μήνα Αύγουστο του 1981 
μέ βάσει χήν διαταγή Δ 4692 / 1042 / 3Θ5 / 29-7-81 τοΟ ·Τπ. ΟοωνομιχΏν. 
Σάν ύψομετριχή αφετηρία λήφάηχε ή μίση στάθμη θάλασσας την εποχή 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 28757/1856 (3) 

Χαρακτηρισμός ως διατηρητέου του κτιρίου που βρίσκεται στον Πειραιά 
στην Ακτή Μιαούλη και επί των οδών Ακτή Μιαούλη και Σκουζέ 
αρ. 2, φερόμενο ως ιδιοκτησία «Γ.Π. Καλλιμανόπουλου -Ττβιΐβ 
οπέ! Τπιηβροπ Ιηο. - Τεβάβ Μβηβββπιβηΐ δετνίοεβ δ.Α.» και 
καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/11) και ειδικότερα το άρθρα 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 26.11.1986 αιτιολογική έκθεση της Δ/νσεως Παραδο¬ 
σιακών Οικισμών και Περιβάλλοντος (Γ7). 

4. Την από 13.12.1986 απάντηση του κ. Β.Γ. Κούτση, εκπροσώ¬ 
που των κ. Γ.Π. Καλλιμανόπουλου, Ττοάε αηά ΤεοηδροΠ Ιηο. Τεβάε 
Μβη8§ειηβηΙ δβΓνϊεββ δ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην 
Ακτή Μιαούλη της πόλης του Πειραιά επί των οδών Ακτή Μιαούλη 
και Σκουζέ αρ. 2, φερόμενο ως ιδιοκτησία Γ.Π. Καλλιμανόπουλου - 
Ττβάε »π(1 ΤΓβηβροιΐ Ιηε. - Τεβάε ΜοηββεπιεηΙ δεηΐεεδ δ.Α., όπως 
αυτό φαίνεται σημειωμένο με τη διαγράμμιση στο πρωτότυπο τοπογρα¬ 
φικό σε κλίμακα 1:2500 που θεωρήθηκε από τον προϊστάμενο της 
Δ/νσης Πολεοδομικών Εφαρμογών με την υπ’ αρ. 28757/1987 
πράξη του και που συνοπτικό του αντίτυπο δημοσιεύεται με την πα¬ 
ρούσα απόφαση γιατί πρόκειται για αξιόλογο νεοκλασσικό κτίριο. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων του. Επιβάλλεται η επισκευή και αποκα¬ 
τάσταση των όψεων του διατηρητέου κτιρίου. 

3. Επιτρέπεται η προσθήκη καθ’ ύψος δύο ορόφων στο περίγραμμα 
του υπάρχοντος διατηρητέου κτιρίου. Οι όψεις της προσθήκης θα 


είναι της αυτής μορφολογίας και ρυθμολογίας με τις όψεις του διατηρη¬ 
τέου κτιρίου, διατηρούμενου του υπάρχοντος γείσου. Η επίστεψη της 
προσθήκης θα γίνει με προεξέχον γείσο και η επικάλυψη του κτιρίου 
θα γίνει με κεραμοσκεπή στέγη, σύμφωνα με τον παραδοσιακό χαρα¬ 
κτήρα του κτιρίου και μετά από έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

4. Επιτρέπεται η κατασκευή υπογείου κατά το περίγραμμα του υπάρχο¬ 
ντος ισογείου. 

5. Επιτρέπεται η κατεδάφιση του τμήματος της μεταγενέστερης 
προσθήκης που υπάρχει στην οδό Σκουζέ και η επανακατασκευή 
του χωρίς υπέρβαση του συντελεστή δόμησης που ισχύει στην πε¬ 
ριοχή. Η μορφολογία της όψης του τμήματος αυτού θα είναι απλή 
ώστε να λειτουργεί μεταβατικά ανάμεσα στο σύγχρονο τμήμα του 
μετώπου της οδού Σκουζέ και στο υπόλοιπο διατηρητέο κτίριο. 
Είναι δυνατή η επέκταση της προβλεπόμενης από το ρυμοτομικό 
σχέδιο στοάς της οδού Σκουζέ στο επανακατασκευαζόμενο τμήμα 
του διατηρητέου κτιρίου κατά την κρίση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

6. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
κάθε άλλη επέμβαση για λόγους λειτουργίας και χρήσης του διατηρητέου 
κτιρίου εφόσον δεν αλλοιώνεται ο αρχιτεκτονικός χαρακτήρας του. 

7. Επιτρέπεται η χρήση του κτιρίου ως κτιρίου γραφείων ναυτιλιακών 
επιχειρήσεων. 

8. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στις όψεις και στην στέγη του κτιρίου. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για τυχόν χρήση του κτιρίου. 

9. Για οποιαδήποτε επέμβαση στο εξωτερικό κ» εσωτερικό του διατηρη¬ 
τέου κτιρίου καθώς και για την τοποθέτηση επιγραφών απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

10. Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 11 Μαΐου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 28755/1854 (4) 

Χαρακτηρισμός ως διατηρητέου του χτιρίου που βρίσκεται στον οικι¬ 
σμό Γηρομερίου της επαρχίας Φιλιατών του Ν. Θεσπρωτίας, 
φερόμενου ως ιδιοκτησίας θωμά Πασχόπουλου και καθορισμός 
ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρα 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 30.3.1987 αιτιολογική έκθεση της Δ/νσεως Παραδο¬ 
σιακών Οικισμών και Περιβάλλοντος (Γ7). 

4. Την α7ΐό 13.4.1987 απάντηση του θωμά Πασχόπουλου, αποφασίζου¬ 
με: 

1. Χαρακτηρίζεται ως διατηρητέο το κτίριο που βρίσκεται στον 
οικισμό Γηρομερίου της Επαρχίας Φιλιατών του Ν. Θεσπρωτίας φερό- 
μενο ως ιδιοκτησία θωμά Πασχόπουλου, όπως αυτό φαίνεται σημειω¬ 
μένο με τη διαγράμμιση στο πρωτότυπο τοπογραφικό σε κλίμακα 
1:100 που θεωρήθηκε από τον προϊστάμενο της Δ/νσης Πολεοδομικών 
Εφαρμογών με την υπ’ αρ. 28755/1987 πράξη του και που συνοπτικό 
του αντίτυπο δημοσιεύεται με την παρούσα απόφαση γιατί αποτελεί 


αξιόλογο δείγμα της παραδοσιακής αρχιτεκτονικής και συμβάλλει 
στην διατήρηση του πολεοδομικού ιστού της περιοχής. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, καθώς και επεμβάσεις για 
λόγους λειτουργικούς του διατηρητέου κτιρίου εφόσον δεν αλλοιώνεται 
ο αρχιτεκτονικός χαρακτήρας του. 

4. Η αποκατάσταση της στατικής και δομικής επάρκειας της οικοδομής 
θα γίνει κατόπιν μελέτης ιδιώτη μηχανικού η οποία θα πρέπει να εγκριθεί 
από την αρμόδια Δ/νση Πολεοδομίας λαμβάνσντας υπόψη το υπ’ αρ. 
ΕΕ 3/1986 πρωτόκολλο αυτοψίας ετηκινδύνως ετοιμορρόπου. 

5. Δεν επιτρέπεται η τοποθέτηση φωτεινών ή μη επιγραφών και διαιρημί- 
σεων στο διατηρητέο κτίριο. Επιτρέπεται μόνο η τοποθέτηση επιγραφών 
ίτεριορισμένων διαστάσεων που πληροφορούν για τυχόν χρήση του κτιρίου. 

5. Για οποιαδήποτε επέμβαση στο εξωτερικό και εσωτερικό του διατηρη¬ 
τέου χτιρίου καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 7 Μαΐου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 


ΤΟΠΟΓΡΛΦΙΚΟ ΔΙΑΓΡΑΜΜΑ 

ΙΔίοαυιΐΛζ. : θομλ παζ,* ο 

ΧΤΟ Γ/Ρθ^*Α/ &>6.Χ-ηΡΕ>7/Α.Ζ. 

